Document ID: /roh_data/filtered/fineweb-2-filterrobots_roh.jsonl.gz/41186

La construcziun, il mantegniment e la gestiun da l'infrastructura da vias han custà il 2020 total 9,3 milliardas francs. Ils custs han surpiglià Confederaziun, chantuns e vischnancas. Da questas 9,3 milliardas èn 8,1 milliardas vegnidas investidas en il traffic motorisà. Dentant ha il maun public incassà entras taglias e taxas 8,2 milliardas francs.
Cuntrari al quint dals custs totals dal traffic sin via, na vegnan ils custs per accidents, per l'ambient e per la sanadad per exempel betg resguardads en il quint per l'infrastructura dal traffic sin via. Er ils custs per construir e mantegnair vias privatas, n'èn betg resguardads en quest quint.